
                          București, 10 mai 2022






Către,  

BIROUL PERMANENT AL

CAMEREI DEPUTAŢILOR

Vă înaintăm, alăturat, raportul comun suplimentar asupra proiectului de Lege pentru aprobarea Ordonanţei de urgenţã a Guvernului nr.93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art.IV alin.(1) din Ordonanţa de urgenţă a Guvernului nr.6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice, transmis Comisiei pentru administraţie publică şi amenajarea teritoriului şi Comisiei pentru buget, finanţe şi bănci, pentru dezbatere în fond, cu adresa nr. PLx. 418/2021 din 27 aprilie 2022. 
	PREŞEDINTE
	PREŞEDINTE

	Simona BUCURA - OPRESCU
	Bogdan - Iulian HUŢUCĂ 

RAPORT COMUN SUPLIMENTAR
asupra proiectului de Lege pentru aprobarea Ordonanţei de urgenţã a Guvernului nr.93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art.IV alin.(1) din Ordonanţa de urgenţă a Guvernului nr.6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice

În ședința din 27 aprilie 2022, Camera Deputaților a hotărât retrimiterea proiectului de Lege pentru aprobarea Ordonanţei de urgenţã a Guvernului nr.93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art.IV alin.(1) din Ordonanţa de urgenţă a Guvernului nr.6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice, Comisiei pentru administraţie publică şi amenajarea teritoriului şi Comisiei pentru buget, finanţe şi bănci în vederea examinării și depunerii unui nou raport comun, conform înțelegerii Comitetului liderilor grupurilor parlamentare,  cu adresa nr. PLx. 418/2021 din 27 aprilie 2022.

Pentru acest proiect de lege s-a întocmit un raport comun de  adoptare a proiectului de lege cu amendamente admise  transmis plenului Camerei Deputaților în data de 12 aprilie 2022.  

Camera Deputaţilor este Cameră decizională, conform prevederilor art.75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare.
Senatul, în calitate de primă Cameră sesizată, a adoptat proiectul de lege în ședința din 27 septembrie 2021, cu respectarea prevederilor art. 76 alin. (2) din Constituţia României, republicată.


La întocmirea prezentului raport comun suplimentar, Comisiile au avut în vedere:

-avizul favorabil al Consiliul Legislativ (nr. 694/25.08.2021)

-avizul favorabil al Comisiei pentru industrii și servicii (nr. 4c-3/466/2021/9.11.2021)

-avizul favorabil al Comisiei juridice, de disciplină și imunități (nr. 4c-13/818/16.12.2021).


Proiectul de lege are ca obiect de reglementare crearea unui cadru legislativ care să permită unităţilor administrativ-teritoriale, beneficiare ale etapei a II-a a Programului naţional de dezvoltare locală, să solicite suplimentarea sumelor alocate de la bugetul de stat, în vederea finalizării obiectivelor de investiţii astfel încât să se poată asigura accesul la servicii esenţiale a întregii populaţii, creşterea calităţii vieţii şi evitarea riscului de depopulare în comunităţile subdezvoltate. Potrivit expunerii de motive, suplimentarea sumelor de la bugetul de stat se acordă tuturor beneficiarilor, în baza solicitării de suplimentare şi a notei justificative, în cuprinsul cărora beneficiarii justifică necesitatea suplimentării.

Potrivit prevederilor art. 62 şi 64 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au examinat proiectul de lege în şedinţe separate.
Membrii Comisiei pentru buget, finanţe şi bănci au reexaminat proiectul de lege în ședința din data de 9 mai 2022. 
La lucrările Comisiei, deputaţii și-au înregistrat prezența conform listei de prezenţă. 
La dezbaterea acestui proiect de lege a participat, în calitate de invitat, domnul Daniel George Surdu, secretar de stat în cadrul Ministerului Dezvoltării, Lucrărilor Publice şi Administraţiei.


Membrii Comisiei pentru administraţie publică şi amenajarea teritoriului au reexaminat proiectul de lege în ședințele din data de 4 mai 2022 și din data de 10 mai 2022.
La ședințele Comisiei pentru administrație publică și amenajarea teritoriului deputații au fost prezenți conform listei de prezență. 

În conformitate cu prevederile art. 56 și 57 din Regulamentul Camerei Deputaților, republicat, la dezbaterea din cadrul Comisiei a participat în calitate de invitat, Anca Ileana Ginavar - Director General, Direcția Generală Dezvoltare Teritorială din cadrul Ministerului Dezvoltării, Lucrărilor Publice şi Administraţiei.


 În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților un raport comun suplimentar de adoptare a proiectului de Lege pentru aprobarea Ordonanţei de urgenţã a Guvernului nr.93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art.IV alin.(1) din Ordonanţa de urgenţă a Guvernului nr.6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice, cu amendamente admise prevăzute în Anexa care face parte integrantă din prezentul raport comun suplimentar.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE 

Simona BUCURA - OPRESCU 

	PREŞEDINTE 

Bogdan - Iulian HUŢUCĂ

	SECRETAR, 

Christine THELLMANN
	SECRETAR, 

Iulius – Marian FIRCZAK 

	Şef serviciu, Cristian BITEA
Consilier parlamentar, Beatrice MEIANU
	                Şef serviciu, Giorgiana ENE 
             Expert parlamentar, Laura Elena GHEORGHE


Anexă

AMENDAMENTE ADMISE

În urma examinării, Comisiile propun adoptarea proiectului de lege cu următoarele amendamente:
	Nr. crt.
	Text în vigoare
	Text Senat
	Text propus de comisie

(autorul amendamentului admis)
	Motivare

	0
	1
	2
	3
	4

	1. 
	
	LEGE 

pentru aprobarea Ordonanței de urgență a Guvernului nr.93/2021 privind instituirea unor măsuri pentru derularea Programului național de dezvoltare locală etapa a II-a și pentru modificarea art.IV alin.(1) din Ordonanța de urgență a Guvernului nr.6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice 
	LEGE 

pentru aprobarea Ordonanței de urgență a Guvernului nr.93/2021 privind instituirea unor măsuri pentru derularea Programului național de dezvoltare locală etapa a II-a și pentru modificarea art.IV alin.(1) din Ordonanța de urgență a Guvernului nr.6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice, pentru reglementarea unor măsuri referitoare la Programul național de dezvoltare locală, precum şi pentru modificarea unor acte normative
	Tehnică legislativă

	2. 
	
	Articol unic.- Se aprobă Ordonanța de urgență a Guvernului nr.93 din 25 august 2021 privind instituirea unor măsuri pentru derularea Programului național de dezvoltare locală etapa a II-a și pentru modificarea art.IV alin.(1) din Ordonanța de urgență a Guvernului nr.6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice,  publicată  în  Monitorul  Oficial  al   României,  Partea  I, nr.820 din 26 august 2021.
	Art.I.- Se aprobă Ordonanța de urgență a Guvernului nr.93 din 25 august 2021 privind instituirea unor măsuri pentru derularea Programului național de dezvoltare locală etapa a II-a și pentru modificarea art. IV alin.(1) din Ordonanța de urgență a Guvernului nr.6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice,  publicată  în  Monitorul  Oficial  al   României,  Partea  I, nr.820 din 26 august 2021.
	

	3. 
	Titlul Ordonanţei 

ORDONANŢĂ DE URGENŢĂ nr. 93 din 25 august 2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art. IV alin. (1) din Ordonanţa de urgenţă a Guvernului nr. 6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice
	
	Nemodificat
	

	4. 
	
	
	Art. II - (1) Beneficiarii Programului național de dezvoltare locală etapa a II-a aflați în situația prevăzută la art. I alin. (1) din Ordonanța de urgență a Guvernului nr. 93/2021 care nu au depus solicitarea, însoțită de documentele necesare, în termenul prevăzut la art. I alin. (3) din Ordonanța de urgență a Guvernului nr. 93/2021, pot să depună solicitare în termen de 30 de zile de la data intrării în vigoare a prezentei legi.

(2) Solicitarea prevăzută la alin. (1) se depune de beneficiari în forma și însoțită de documentele prevăzute la art. I alin. (2) din Ordonanța de urgență a Guvernului nr.93/2021.

(3) Beneficiarii Programului național de dezvoltare locală etapa I aflați în situația prevăzută la art. III alin. (1) din Ordonanța de urgență a Guvernului nr. 214/2020, aprobată prin Legea nr. 76/2021, pot să depună o nouă solicitare în termen de 30 de zile de la data intrării în vigoare a prezentei legi.

(4) Solicitarea prevăzută la alin. (3) se depune de beneficiari în forma și însoțită de documentele prevăzute la art. III alin. (2) din Ordonanța de urgență a Guvernului nr. 214/2020.

 (5) În vederea suplimentării sumelor alocate de la bugetul de stat, în temeiul alin. (1) - (4), se încheie acte adiționale la contractele de finanțare, în limita creditelor de angajament aprobate Ministerului Dezvoltării, Lucrărilor Publice și Administrație.

Autori: Membrii PSD, PNL, UDMR, AUR și Minorităti din cadrul Comisiei pentru administrație publică și amenajarea teritoriului
	Amendamentul propus restabilește o perioadă rezonabilă pentru unitățile administrativ- teritoriale care nu au formulat cererile în termenul de 30 zile, termenul prevăzut de ordonanța de urgență fiind prea mic, pe de o parte, iar, pe de altă parte, îmbolnăvirile de Covid- 19 nu au avut un trend descrescător, ci dimpotrivă.  Față de această situație e mai mult decât discutabilă decăderea unității administrativ- teritoriale din dreptul de a solicita suplimentarea sumelor și încheierea actelor adiționale.

Precizăm că e singurul act normativ care dă posibilitatea susținerii financiare a proiectelor pe PNDL.

Sumele reglementate de ordonanță sunt bugetate.



	5. 
	Titlul Legii

LEGEA nr. 50 din 29 iulie 1991 privind autorizarea executării lucrărilor de construcţii - Republicată 

Art. 7.- (7) Prin excepţie de la prevederile alin. (6) şi (61), în cazul justificat în care lucrările de construcţii nu pot fi începute ori nu pot fi executate integral la termenul stabilit, investitorul poate solicita autorităţii emitente prelungirea valabilităţii autorizaţiei cu cel puţin 15 zile lucrătoare înaintea expirării acesteia. Prelungirea valabilităţii autorizaţiei se poate acorda o singură dată şi pentru o perioadă nu mai mare de 12 luni.
	
	Art. III –La articolul 7 din Legea nr. 50/1991 privind autorizarea executării lucrărilor de construcții, republicată în Monitorul Oficial al României, Partea I, nr. 933 din 13 octombrie 2004, cu modificările și completările ulterioare, alineatul (7) se modifică și va avea următorul cuprins: 
(7) Prin excepție de la prevederile alin. (6) și (61), în cazul în care lucrările de construcții nu pot fi începute ori nu pot fi executate integral la termenul stabilit, investitorul poate solicita autorității emitente prelungirea valabilității autorizației cu cel puțin 45 zile lucrătoare înaintea expirării acesteia. Prelungirea valabilității autorizației se acordă gratuit, o singură dată și pentru o perioadă nu mai mare de 24 luni.
Autor: Deputat Robert - Ionatan Sighiartău, grupul parlamentar PNL


	În prezent, Legea nr.50/1991 nu prevede ca posibilă prelungirea autorizației de construire decât o singura dată, cu maximum 12 luni.

Blocajele apărute la nivel economic – criza materialelor de construcții, creșterea prețurilor, deficitul de forță de muncă în construcții la nivel național, perioadele de lock-down sau restricțiile generate de starea de urgență sau alertă, îmbolnăvirea lucrătorilor, efecte care au produs sincope în procesele de construire ce au condus la imposibilitatea finalizării lucrărilor de construcții în termenele estimate în graficele de lucrări. 

Având în vedere importanța sectorului construcțiilor pentru economia națională, se impune identificarea de măsuri pentru deblocarea proiectelor de investiții publice. 

 Totodată, pentru a nu se impune măsuri mai favorabile pentru investițiile publice decât cele pentru mediul privat, la fel de afectat de efectele economice ale pandemiei, se propun măsuri care să se adreseze tuturor persoanelor fizice și juridice. 

pentru a se asigura tratamentul echitabil, se propune ca si titularii autorizatiilor de construire care au obtinut deja o prelungire de pana la 12 luni sa poata obtine si restul diferentei de prelungire pana la 24 de luni.

De asemenea, termenul de cel putin 15 zile in care poate fi ceruta prelungirea a fost marit la 45 de zile, pentru a permite autoritatilor publice locale sa parcurga toate procedurile legale, avand in vedere cantitatea mare de autorizatii ce vor veni la prelungire urmare aprobarii prezentei legi. 

Din datele și semnalele primite din partea actorilor prezenți în sectorul investițiilor publice, în prezent ne confruntăm cu o escaladare a prețurilor din domeniul construcțiilor, fapt ce a condus la o criză în domeniu, atât la nivel național, cât și la nivel mondial.

Pandemia Covid-19 a accelerat și agravat situația preexistentă din domeniul construcțiilor prin reducerea în mod forțat a capacității de producție la nivel mondial, prin diminuarea stocurilor la materialele de construcții si mai ales, prin afectarea fluxurilor transporturilor de mărfuri la nivel internațional.

Conform unui analize coordonate de către Uniunea Camerelor de Comerț și Industrie din Germania (DIHK) in care au fost intervievate aproape 3.000 de companii din întreaga lume, din România participând 43 de companii principalele urmări ale blocajelor de aprovizionare au dus la:

•
timpi mari de așteptare (62,50%);

•
efortul sporit de planificare (aproximativ 47%);

•
comenzile nu pot fi procesate (37,5%);

•
prețuri mari de achiziție (peste 78%);

•
dificultățile de livrare duc la scăderea vânzărilor (40,6%);

•
reducerea sau chiar oprirea producției (28%).

Covid-19 a stârnit un șoc al rentabilității IMM-urilor din sectorul construcțiilor, acestea reprezentând partea cea mai importantă a companiilor din acest domeniu, cu o pondere a cifrei de afaceri de aproximativ 80% din totalul sectorului în Europa. Spre deosebire de marile companii diversificate, care sunt flexibile și bine poziționate astfel încât să poată face față crizei generate de Covid-19, un număr mare de IMM-uri ar putea întâmpina dificultăți majore.

Totodata, tinand cont ca activitatile de productie sunt grav afectate de costurile multiplicate substantial pe fondul crizei energetice, coroborat cu scaderea activitatilor din domeniul constructiilor, in conditiile accesului mai greoi si la costuri mari de creditare ale companiilor romanesti modificarea propusa va facilita finalizarea investitiilor cu impact direct asupra evolutiei economiei romanesti.

Având în vedere impactul crizei asupra sectorului de construcții, care asigura în 2020 un procent de 9,7% din PIB-ul României, impact care poate însemna întârzieri majore în graficele de execuție sau chiar blocaj total, este necesară intervenția legislativă în vederea instituirii unor măsuri care să asigure premisele finalizării proiectelor demarate de către titularii autorizațiilor de construire

	6. 
	
	
	Art. IV - (1) Autorizațiile de construire  deja prelungite în limitele legii, aflate în termen de valabilitate la data intrării în vigoare a prezentei legi, beneficiază de același regim ca cel prevăzut la art. III , respectiv mai pot fi prelungite cu o perioadă egală cu diferența  până la 24 de luni.

(2) Autorizațiile de construire care, la data intrării în vigoare a prezentei legi, au mai puțin de 30 de zile până la data expirării termenului de valabilitate, se prelungesc de drept cu 90 de zile.
Autor: Deputat Robert - Ionatan Sighiartău, grupul parlamentar PNL

